স্ত্রীর অফিসে হানা, ভাইকে জেরার পর এবার কি নিশানায় সরাসরি সূর্যকান্ত মিশ্র? এই বিতর্ক উসকে আজ তৃণমূল বিধায়ক নির্মল মাজি মন্তব্য করলেন, মুখ্যমন্ত্রী চাননি বলেই এখনও জেলের বাইরে বিরোধী দলনেতা। তবে এবার নাকি কেউ ছাড় পাবেন না!    
 কলকাতা: স্ত্রীর অফিসে হানা, ভাইকে জেরার পর এবার কি নিশানায় সরাসরি সূর্যকান্ত মিশ্র? এই বিতর্ক উসকে আজ তৃণমূল বিধায়ক নির্মল মাজি মন্তব্য করলেন, মুখ্যমন্ত্রী চাননি বলেই এখনও জেলের বাইরে বিরোধী দলনেতা। তবে এবার নাকি কেউ ছাড় পাবেন না!     আর্থিক দুর্নীতির অভিযোগে সূর্যকান্ত মিশ্রের স্ত্রীর স্বেচ্ছাসেবী সংস্থার বিরুদ্ধে তদন্ত। কিন্তু অভিযোগ, টার্গেট আসলে বিরোধী দলনেতাই। তাই কি এবার তৃণমূলের নিশানায় খোদ সূর্যকান্ত মিশ্র?   সূর্যকান্ত মিশ্র যখন দলের রাজ্য সম্মেলনে ব্যস্ত, ঠিক তখনই বিরোধী দলনেতার স্ত্রী, ঊষা মিশ্রের স্বেচ্ছাসেবী সংস্থার অফিসে বুধবার তল্লাসি হয়। বৃহস্পতিবার পশ্চিম মেদিনীপুরের খাঁকুড়দায় ওই অফিসেই ফের হাজির হন রাজ্য পুলিসের দুর্নীতি দমন শাখার অফিসাররা। এবার জেরার মুখে সূর্যকান্ত মিশ্রের ভাই সিদ্ধার্থ মিশ্র।